PLANINSKO DRUŠTVO CELJE MATICA                                                                           Celje,  30. 6. 2010 

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358 

V KRALJESTVU ZLATOROGOVEM 

TRIGLAV,  2864 m, 

V SOBOTO in NEDELJO,  10. in 11. JULIJA 2010 

OD LETA 1778, KO SO ŠTIRJE SRČNI MOŽJE PRVI STOPILI NA TEME OČAKA TRIGLAVA, 

SO SE NA NJEM ŽE NIČKOLIKOKRAT TRLE NEŠTETE TRUME IN STOTNIJE ZMAGOVALCEV. 

TRIGLAV JE POSTAL DRŽAVNI SIMBOL IN BITI NA VRHU SKORAJ DRŽAVLJANSKA DOLŽNOST.

DANDANAŠNJI VODIJO NA VRH OZNAČENE IN UTRTE POTI Z VSEH ŠTIRIH STRANI NEBA. 

PRISTOP IZ POSOČJA JE ZA NAS ŠTAJERCE NAJBOLJ OD ROK IN ZATO MANJ ZNAN. 

TOKRAT VAS NA TRIGLAV VABIMO IZ TRENTE, PRIZORIŠČA PRIPOVEDKE O ZLATOROGU. 

S POSTAJALIŠČA PRED NOVIM GRADBIŠČEM NA GLAZIJI OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM OB PETIH ZJUTRAJ, 5:00. 

IZ KRANJSKE GORE, 809 m, SE ČEZ PRELAZ VRŠIČ, 1611 m, PREKOBALIMO V TRENTO. 

Z ZADNJE, ŽE 50. RAJDE VRŠIŠKE CESTE, NA LOGU V TRENTI, 640 m, 

ZAVIJEMO POD TRIGLAV PROTI VZHODU PO CESTI V DOLINO ZADNJICO. 

JUTRANJO VOŽNJO SKLENEMO PO DOBRIH 2 km NA PARKIRIŠČU PRED ZAPORNICO, 700 m. 

NEDALEČ PROČ IZVIRA KRAJCARICA. 

DA JE VSAK KOZAREC TE STUDENČNICE VREDEN KRAJCARJA, 

JE BIL PREPRIČAN ROJENI GORIČAN Frančišek Venceslav Lucenperger TRENTAR, 1687- 1781, 

KI JE V TRENTI 66 let PASEL DUŠE, PO OPUSTITVI ŽELEZARSTVA PA ŠE TROP DROBNICE. 

OB TOVORNI POTI NA DOLIČ IN LUKNJO PREZREMO ODCEP V ZADNJIŠKI DOL, 

NIKAKOR PA NE SMEMO SPREGLEDATI ZAČETKA STEZE MIMO KAPELICE ČEZ KOMAR. 

POT JE LETA 1903 ZGRADILO SLOVENSKO PLANINSKO DRUŠTVO. 

MED PRVIMI STA JO PREHODILA KUGYJEVA PRIJATELJA 

Andrej Komac MOTA, 1853 – 1908, IN Jože Abram TRENTAR, 1875 – 1938, KI JO JE TUDI LEPO OPISAL. 

PREJ SO SI ČEZ STRME STOPNJE DOMAČINI POMAGALI S KOMARČAMI, 

DROBNICO PA DVIGALI NA VIŠE LEŽEČE PAŠNIKE IN NA JESEN SPUŠČALI PO VRVEH. 

KO SO ITALIJANI MED VOJNAMA ZGRADILI TOVORNO POT POD SAMO KUPOLO TRIGLAVA, 

JE STEZA ČEZ KOMAR TONILA V POZABO, A BILA PRED NEKAJ LETI OBNOVLJENA. 

OBEDUJEMO V TRŽAŠKI KOČI NA DOLIČU, 2151 m, 

NATO PA ODRINEMO POD PLANJO ČEZ TRIGLAVSKO ŠKRBINO, 2659 m, NA TRIGLAV, 2864 m.

SESTOPIMO V DOM PLANIKO, 2401 m, KJER JE ŽE LETA 1871 STAL TRIGLAVSKI TEMPELJ. 

DOVOLJ JE BILO DOBRIH 7 ur IN POL HOJE. ČLANI PZS PRENOČIMO V DOMU ZA 11,00 evrov. 

NASLEDNJE JUTRO SE POD ŠMARJETNO GLAVO VRNEMO NA DOLIČ, 2151 m, 

ODKODER SE PO STEZI PROTI JUGOZAHODU POVZPNEMO NA KANJAVEC, 2568 m. 

NJEGOVO 1500 m VISOKO SEVERNO STENO SMO VČERAJ OBČUDOVALI S POTI ČEZ KOMAR. 

SESTOPIMO POD HRIBARICE K PRVIM TRIGLAVSKIM JEZEROM. 

OB KOSILU SE OGLASIMO V ZASAVSKI KOČI NA PREHODAVCIH, 2071 m, 

OKREPČANI SESTOPIMO PROTI TRENTI NAJPREJ NA SEDLO ČEZ DOL, 1632 m. 

PO ŽELJI SE ODONDOD POTRUDIMO NA ZADNJIŠKI OZEBNIK, 2084 m. 

PO ISTI STEZI SE PO 2 urah VRNEMO NA SEDLO ČEZ DOL IN SKOZI ZADNJIŠKI DOL 

POD OSTENJI OZEBNIKA, VRŠACA IN KANJAVCA SKLENEMO OSMICO V ZADNJICI, 700 m. 

BREZ OZEBNIKA SMO NAMERILI 7 ur IN POL HOJE. DOMOV PRISPEMO ČEZ VRŠIČ DO 21. ure. 

NE POZABIMO ČELADE, POSTELJNE VREČE PA NITI PLASTENK ZA KRAJCARICO. 

PRIPOROČAMO SAMOVAROVANJE, ČETUDI SO MOŽNOSTI OMEJENE! 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 25,00 evrov. 

OJ TRIGLAV, BODI NAM MILOSTLJIV!

Tone Primožič 

